./data/phi0914/phi00140/phi0914.phi00140.perseus-lat1.xml
Titus Livius (Livy)
Aemilius , prorogato ex consulatu imperio, principio veris in Ligures       Ingaunos duxit   ubi primum in hostium finibus       castra posuit, legati ad eum per speciem pacis petendae speculatum venerunt             neganti Paulo nisi cum deditis pacisci se       pacem non tam id recusabant, quam tempore aiebant opus esse, ut generi agresti       hominum persuaderetur   ad hoc decem dierum       indutiae cum darentur, petierunt deinde, ne trans montes proximos castris       pabulatum lignatumque milites irent:  culta ea       loca suorum finium esse  id ubi impetravere, post eos ipsos montes, unde       averterant hostem, exercitu omni coacto, repente multitudine ingenti castra       Romanorum obpugnare simul omnibus portis adgressi sunt   summa vi totum diem obpugnarunt, ita ut ne efferendi       quidem signa Romanis spatium nec ad explicandam aciem locus esset   conferti in portis obstando magis       quam pugnando castra tutabantur  sub occasum solis cum recessissent hostes, duos       equites ad Cn Baebium proconsulem cum litteris Pisas mittit, ut obsesso per  indutias sibi quam primum veniret subsidio   Baebius exercitum M Pinario praetori eunti in Sardiniam tradiderat; ceterum et senatum litteris       certiorem facit obsideri a Liguribus L Aemilium ,  et M ClaudioMarcello , cuius proxima inde provincia erat, scripsit, ut, si videretur ei,       exercitum e Gallia traduceret in Ligures et L Aemilium liberaret obsidione  haec sera futura auxilia erant   Ligures ad castra postero die redeunt  Aemilius cum       et venturos scisset et educere in aciem potuisset, intra vallum suos tenuit, ut       extraheret rem in id tempus, quo Baebius cum exercitu venire a Pissis posset